
ΑΠΟΦΑΣΕΙ Σ 

Αριθμ. 1571 (1) 

Σύσταση αμιγούς Αναπτυξιακής Δημοτικής Επιχείρησης 
Δήμου Αγίου Κηρύκου Ικαρίας, Νομού Σάμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις των άρθρων 277 έως και 287 και 291 και 
304 του π.δ. 410/1995, όπως τροποποιήθηκε, συμπληρώ¬ 
θηκε και ισχύει (Δ.Κ.Κ.). 


2) Τις διατάξεις του ν. 2503/1997 «Διοίκηση, Οργάνωση, 
στελέχωση της Περιφέρειας, Ρύθμιση Θεμάτων για την 
Τοπική Αυτοδιοίκηση και άλλες διατάξεις», όπως ισχύει. 

3) Τις διατάξεις του ν. 2647/1998 «Μεταβίβαση αρμο¬ 
διοτήτων στις Περιφέρειες και την Αυτοδιοίκηση και άλ¬ 
λες διατάξεις». 

4) Τις διατάξειςτου άρθρου 27του ν. 2081/1992, σε συν¬ 
δυασμό με την εγκύκλιο αρ. 550/Εγκ.1/7.10.1992 της 
Γραμματείας του Υπουργικού Συμβουλίου, που αφορά 
τον έλεγχο των δαπανών που προκαλούν οι κανονιστικές 
διοικητικές πράξεις. 

5) Την οικονομοτεχνική μελέτη σκοπιμότητας που συ¬ 
ντάχθηκε από τον μελετητή Γιώργο Τέντη και εγκρίθηκε 
με την υπ’ αριθμ. 41/23.4.2005 νόμιμη απόφαση του Δη¬ 
μοτικού Συμβουλίου Αγίου Κηρύκου. 

6) Την οικονομοτεχνική μελέτη βιωσιμότητας που συ¬ 
ντάχθηκε από τον μελετητή Νικόλαο Κουρκουτσάκη και 
εγκρίθηκε με την υπ’ αριθμ. 42/23.4.2005 νόμιμη απόφα¬ 
ση του Δημοτικού Συμβουλίου Αγίου Κηρύκου. 

7) Την υπ’ αριθμ. 43/23.4.2005 απόφαση του Δημοτικού 
Συμβουλίου Αγίου Κηρύκου Ικαρίας Νομού Σάμου, απο¬ 
φασίζουμε: 

Εγκρίνουμε την υπ’ αριθμ. 43/23.4.2005 απόφαση του 
Δημοτικού Συμβουλίου Αγίου Κηρύκου (Ικαρίας) Νομού 
Σάμου, όπως παρακάτω ορίζεται: 

1. Συνίσταται Δημοτική Επιχείρηση με την επωνυμία 
Αναπτυξιακή Δημοτική Επιχείρηση Αγίου Κηρύκου, με 
διακριτικό τίτλο Α.Δ.Ε.Α.Κ., και έδρα τον Δήμο Αγίου Κη¬ 
ρύκου, Ικαρίας, ως ίδιο Νομικό Πρόσωπο Ιδιωτικού Δικαί¬ 
ου που διέπεται από τις διατάξεις των άρθρων 277 έως 
287, 291 και 304 του π.δ. 410/1995 όπως τροποποιήθηκε 
από τον. 2508/1997. 

2. Σκοπός της Επιχείρησης είναι η οικονομική, κοινωνική 
και πολιτιστική ανάπτυξη της πόλης κοίτης ευρύτερης πε¬ 
ριοχής, με την εκτέλεση ανάλογων έργων υποδομής και 
την εκμετάλλευση των έργων αυτών, η παραγωγή αγαθών 
και υπηρεσιών που έχουν σκοπό την εξυπηρέτηση του κοι¬ 
νού και η οργάνωση, διαχείριση και εκμετάλλευση οικονο¬ 
μικών δραστηριοτήτων με σκοπό την εξοικονόμηση πόρων 
για έργα αναπτυξιακής κατεύθυνσης του Δήμου. 

Ο γενικός αυτός στόχος εξειδικεύεται σε ειδικότερους 
σκοπούς, οι οποίοι είναι: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2.1. Στήριξη του Δήμου στο αναπτυξιακό του έργο. 

2.2. Εκμετάλλευση των Ιαματικών Λουτρών του Δήμου 
Αγίου Κηρύκου. 

2.3. Αξιοποίηση της Δημοτικής Περιουσίας. 

2.4. Ανάπτυξη τουριστικών δραστηριοτήτων και υπηρε¬ 
σιών φιλοξενίας και εστίασης. 

2.5. Υποστήριξη κοινωνικών δραστηριοτήτων του Δή¬ 
μου που άπτεται των τομέων πολιτισμού, αθλητισμού, νε¬ 
ολαίας, τρίτης ηλικίας, πρόνοιας, υγείας, και πληροφό¬ 
ρησης. 

2.6. Δραστηριότητες κατάρτισης - εκπαίδευσης - επι¬ 
μόρφωσης. 

2.7. Υποβοήθηση των Πολιτιστικών Συλλόγων στην 
ανάπτυξη, υλοποίηση και δημοσιοποίηση δραστηριοτή¬ 
των τους. 

2.8. Διοργάνωση αθλητικών, πολιτιστικών ψυχαγωγι¬ 
κών και άλλων εκδηλώσεων. 

2.9.0 ργάνωση Αθλητικών Δράστη ριοτήτων / Π ρογραμ- 
μάτων και εκμετάλλευση αθλητικών εγκαταστάσεων. 

2.10. Δημιουργία της απαραίτητης κοινωνικής και πολι¬ 
τιστικής υποδομής με την κατασκευή, διαχείριση και εκ¬ 
μετάλλευση: Πολιτιστικών Κέντρων, Χώρων Αναψυχής, 
Βρεφονηπιακών σταθμών, Σταθμών Φύλαξης, Κέντρων 
Δημιουργικής Απασχόλησης, Κέντρων ηλικιωμένων, Κέ¬ 
ντρων αρωγής, υγείας, κοινωνικής μέριμνας. 

2.11. Ανάπτυξη προγραμμάτων κοινωνικής πολιτικής. 

2.12. Υποστήριξη των δημοτικών υπηρεσιών και ανά¬ 
πτυξη νέων υπηρεσιών για την εξυπηρέτηση των δημο¬ 
τών. 

2.13. Ανάληψη πρωτοβουλιών για την Ενημέρωση - 
Πληροφόρηση - Ευαισθητοποίηση των κατοίκων. 

2.14. Εκμετάλλευση των χώρων που παραχωρούνται 
από το Δήμο για διαφημιστικούς λόγους. 

2.15. Κατασκευή και συντήρηση έργων υποδομής στην 
περιοχή του. 

2.16. Κατασκευή τεχνικών έργων κάθε είδους που ανα¬ 
τίθενται στη Δημοτική Επιχείρηση από φυσικά ή νομικά 
πρόσωπα ιδιωτικού ή δημοσίου δικαίου. 

2.17. Κατασκευή και εκμετάλλευση συναφών εξυπηρε¬ 
τήσεων του δημοτικού νεκροταφείου. 

2.18. Δημιουργία και εκμετάλλευση χώρων αναψυχής. 

2.19. Προστασία και διαχείριση του φυσικού περιβάλ¬ 
λοντος, εφαρμογή προγραμμάτων διαχείρισης απορριμ¬ 
μάτων και ανακύκλωσης καθώς και διαχείριση της καθα¬ 
ριότητας των ελεύθερων και κοινόχρηστων χώρων του 
Δήμου και της ευρύτερης περιοχής. 

2.20. Υλοποίηση Προγραμμάτων Ευρωπαϊκής Ένωσης 
αυτοτελώς ή σε συνεργασία με φορείς του εσωτερικού ή 
εξωτερικού. 

2.21. Ανάπτυξη συναφών προς τα παραπάνω αντικείμε¬ 
να, ερευνών ή μελετών. 

2.22. Κάθε άλλη δραστηριότητα που σχετίζεται με την 
ανάπτυξη της περιοχής. 

Τα οποιαδήποτε κέρδη δημιουργούνται από τις παρα¬ 
πάνω δραστηριότητες διατίθενται αποκλειστικά για ενέρ¬ 
γειες ανάλογου περιεχομένου με τους σκοπούς της επι¬ 
χείρησης. 


3. Η Επιχείρηση διοικείται από πενταμελές Διοικητικό 
Συμβούλιο, πουτα μέλη του ορίζονται μαζί με τους αναπλη¬ 
ρωτές τους από το Δημοτικό Συμβούλιο Αγίου Κηρύκου. 

3.1 Το Διοικητικό Συμβούλιο ορίζεται -μαζί με τους ανα¬ 
πληρωτές- από το Δημοτικό Συμβούλιο. Από τα μέλη του 
Διοικητικού Συμβουλίου: Τρεις (3) είναι αιρετοί, εκ των 
οποίων και ο Πρόεδρος, με απαραίτητη τη συμμετοχή 
ενός τουλάχιστον από τη μειοψηφία του Δημοτικού Συμ¬ 
βουλίου. Ένας (1) είναι κάτοικος του Δήμου, με πείρα και 
γνώσεις σχετικές με το αντικείμενο της Επιχείρησης. 
Ένας (1) εκπρόσωπος των εργαζομένων σε περίπτωση 
που η επιχείρηση απασχολεί περισσότερους από είκοσι 
(20) εργαζόμενους ή σε αντίθετη περίπτωση ένας κάτοι¬ 
κος, προερχόμενος από τους επαγγελματικούς συλλό¬ 
γους της περιοχής. 

3.1. Ο Πρόεδρος και ο Αντιπρόεδρος του Διοικητικού 
Συμβουλίου ορίζονται από το Δημοτικό Συμβούλιο(άρ- 
θρο 278, π.δ. 410/1995). 

3.2. Αντικατάσταση μέλους του Διοικητικού Συμβουλί¬ 
ου γίνεται με απόφαση του Δημοτικού Συμβουλίου το 
οποίο το έχει ορίσει. 

4. Ο Δήμος Αγίου Κηρύκου διαθέτει στην Επιχείρηση 
χρηματικό πόσο 60.000 ευρώ ως χρηματικό κεφάλαιο που 
θα καταβληθεί αμέσως μετά την δημοσίευση του Κατα¬ 
στατικού στην Εφημερίδα της Κυβερνήσεως και είναι 
γραμμένο στον προϋπολογισμό, στονΚΑ 10/7511, με τίτ¬ 
λο «Συμμετοχή σε αμιγείς επιχειρήσεις του Δήμου. 

5. Πόροι της Επιχείρησης είναι τα έσοδα από την άσκη¬ 
ση της δραστηριότητας όπως επίσης οι πρόσοδοι από την 
περιουσία της, δάνεια, κληρονομιές, εισφορές, δωρεές 
και λοιπές επιχορηγήσεις, επιδοτήσεις από την Ευρωπαϊ¬ 
κή Ένωση και από φορείςτου Ελληνικού Δημοσίου, καθώς 
και από την αξιοποίηση της όποιας Δημοτικής Περιούσιας 
της παραχωρηθεί. Σε αυτά περιλαμβάνονται: έσοδα από 
την λειτουργία των Ιαματικών Λουτρών, έσοδα από τις διά¬ 
φορες τουριστικές δραστηριότητες, έσοδα από τη μελέ¬ 
τη, κατασκευή, συντήρηση έργων, έσοδα από την εκμε¬ 
τάλλευση κοινόχρηστων χώρων για διαφημίσεις, έσοδα 
από την εκμετάλλευση ή ενοικίαση χώρων και κέντρων 
αναψυχής, έσοδα από αναθέσεις έργων καθαριότητας 
της πόλης, συντήρησης και επέκτασης πρασίνου, ελέγχου 
κυκλοφορίας, φύλαξης σχολικών κτιρίων, έσοδα από την 
οργάνωση πολιτιστικών και ψυχαγωγικών εκδηλώσεων, 
έσοδα από τη διαχείριση προγραμμάτων της Ευρωπαϊκής 
Ένωσης και λοιπών σχετικών προγραμμάτων, που έχουν 
σχέση με τους σκοπούς και τις δραστηριότητες της Επι¬ 
χείρησης, έσοδα από επιχειρηματικές δραστηριότητες, 
έσοδα από δωρεές, κληροδοτήματα, εισφορές, κληρονο¬ 
μιές, χορηγίες, έσοδα από την εκμετάλλευση περιουσια¬ 
κών στοιχείων της Επιχείρησης, έσοδα από λοιπές πηγές. 

6. Η διάρκεια της Επιχείρησης είναι 50 χρόνια από τη δη¬ 
μοσίευση της απόφασης αυτής στην Εφημερίδα της Κυ¬ 
βερνήσεως. 

7. Η Επιχείρηση αρχίζειτις δραστηριότητες της αμέσως 
μετά τη δημοσίευση της συστατικής της πράξης στο Φύλ¬ 
λο - Εφημερίδας Κυβερνήσεως (ΦΕΚ). 

8. Η Επιχείρηση διαλύεται: 

8.1. με απόφαση του Δημοτικού Συμβουλίου, με απόλυ¬ 
τη πλειοψηφίατων μελώντου και απόφαση του Υπουργού 
Εσωτερικών. 

8.2. όταν λήξει χωρίς να παραταθεί η διάρκεια της Επι¬ 
χείρησης. 

8.3. σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από δύο εκκαθαριστές που ορίζονται από το 
Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. Το υπό¬ 
λοιπο περιέρχεται στο Δήμο Αγίου Κηρύκου. 

Από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Σάμος, 18 Μαΐου 2005 

Ο Γενικός Γραμματέας Περιφέρειας 
ΣΕΡΓΙΟΣ - ΣΠΥΡΙΔΩΝ ΤΣΙΦΤΗΣ 

-♦- 

Αριθμ. 7010 (2) 

Σύσταση Αμιγούς Δημοτικής Επιχείρησης με την Επωνυ¬ 
μία «Αναπτυξιακή Δημοτική Επιχείρηση Δήμου Λευκα- 
σίου, Ο ΑΡΧΑΙΟΣ ΚΛΕΙΤΟΡΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του αρθρ. 277, παρ. 1,2,3,4 & 5 και 278 
του π.δ. 410/1995, 

2. Την υπ’ αριθμ. 168/2004 και 16/2005 αποφάσεις του 
Δημοτικού Συμβουλίου Λευκασίου με την οποία συνιστά- 
ται στο Δήμο Λευκασίου Αμιγής Δημοτική Επιχείρηση με 
την Επωνυμία «Ο ΑΡΧΑΙΟΣ ΚΛΕΙΤΟΡΑΣ», 

3. Το υπ’ αριθμ. Πρωτ. 18737/11.4.2005 έγγραφο της 
Δ/νσης Σχεδιασμού & Ανάπτυξης της Π.Δ.Ε., με την από 
5.4.2005 έγκριση της οικονομοτεχνικής μελέτης, της υπό 
σύσταση Δημοτικής Επιχείρησης, αποφασίζουμε: 

1. Συνιστούμε στο Δήμο Λευκασίου του Νομού Αχαιός 
Ίδιο Νομικό Πρόσωπο με την Επωνυμία Δημοτική Επιχεί¬ 
ρηση Δήμου Λευκασίου «Ο ΑΡΧΑΙΟΣ ΚΛΕΙΤΟΡΑΣ», με 
έδρα την έδρα του Δήμου. 

2. Ο σκοπός της είναι: 

α. Η ανάληψη δραστηριοτήτων που έχουν σχέση με την 
πολιτιστική ανάπτυξη της περιοχής. 

β. Την οργάνωση και διεξαγωγή πολιτιστικών και ψυχα¬ 
γωγικών εκδηλώσεων. 

γ. Η υλοποίηση εκπαιδευτικών επιμορφωτικών και λοι¬ 
πών προγραμμάτων και η προώθηση της απασχόλησης. 

δ. Η ολοκληρωμένη ανάπτυξη της περιοχής. 

ε. Η περιβαλλοντική ευαισθητοποίηση και διαχείριση 
ζητημάτων περιβάλλοντος. 

στ. Η οργάνωση υπηρεσιών υγείας και κοινωνικής πρό¬ 
νοιας. 

ζ. Η τουριστική και αθλητική ανάπτυξη της περιοχής. 

η. Η δραστηριοποίησήτης σε τομείς όπως σύνταξης τε¬ 
χνικών μελετών-κατασκευής και συντήρησης έργων, προ¬ 
ώθησης τοπικών παραδοσιακών προϊόντων-Ανάδειξης 
τοπικών Προβλημάτων κ.λπ. 

3. Η διάρκεια της υπό σύσταση Επιχείρησης ορίζεται σε 
Πενήντα (50) χρόνια. 


4. Οι Πόροι της είναι: 

α. Το αρχικό Κεφάλαιο οριζόμενο σε <50.000,00> πε¬ 
νήντα χιλιάδες Ευρώ που θα κατατεθεί στην επιχείρηση 
εκ μέρους του Δήμου Λευκασίου με τη σύστασή της. 

β. Τα έσοδα της από πολιτιστικές και λοιπές δραστη¬ 
ριότητες της, σχετικές με τους σκοπούς που θα εξυπηρε¬ 
τήσει η επιχείρηση. 

γ. Επιχορηγήσεις από τυχόν Ευρωπαϊκά Κοινοτικά Προ¬ 
γράμματα. 

5. Η επιχείρηση θα διοικείται από Επταμελές Διοικητικό 
Συμβούλιο οριζόμενο με απόφαση του Δημοτικού Συμ¬ 
βουλίου Λευκασίου, που θα αποτελείται από επτά (7) μέ¬ 
λη όπως παρακάτω: 

α. Τρεις (3) Δημοτικούς Συμβούλους, εκ των οποίων ο 
ένας θα προέρχεται από την μειοψηφία, με τους αναπλη¬ 
ρωτές τους, επίσης Δημοτικούς Συμβούλους. 

β. Τρεις Δημότες του Δήμου Λευκασίου που έχουν πείρα 
σχετική με το αντικείμενο της επιχείρησης με τους ανα¬ 
πληρωτές τους, επίσης Δημότες του Δήμου Λευκασίου. 

γ. Έναν εκπρόσωπο της Ομοσπονδίας Πολιτιστικών 
Συλλόγων Δήμου Λευκασίου «Ο ΑΡΧΑΙΟΣ ΚΛΕΙΤΩΡ». 

δ. Έναν εκπρόσωπο τω εργαζομένων στην Επιχείρηση 
εφ’ όσον αυτή απασχολήσει πάνω από είκοσι εργαζόμε¬ 
νους, ο οποίος θα καταλάβει τη θέση ενός έκτων Δημοτών. 

Η Επιχείρηση εκπροσωπείται ενώπιον κάθε αρχής από 
τον Πρόεδρο του Διοικητικού της Συμβουλίου και σε πε¬ 
ρίπτωση κωλύματος αυτού από τον Αντιπρόεδρο της, οι 
οποίοι εκλέγονται στις θέσει αυτές από το Διοικητικό Συμ¬ 
βούλιο ύστερα από εκλογές μεταξύ των μελώντου. 

Η Επιχείρηση διαλύεται: 

α. Είτε με απόφαση του Δημοτικού Συμβουλίου Λευκα¬ 
σίου, η οποία λήφθηκε με την απόλυτη προβλεπόμενη 
πλειοψηφία των μελών του, 
β. Είτε όταν λήξει η διάρκεια των 50 χρόνων της, 
δ. Είτε σε περίπτωση πτώχευσης. 

Σε περίπτωση διάλυσης η εκκαθάριση γίνεται σύμφωνα 
με τις προβλεπόμενες υπό του νόμου διατάξεις (άρθρο 
284 του π.δ. 410/1995). 

Από τη δημοσίευση της παρούσας στο ΦΕΚ (Τεύχος Β) 
προκαλείται δαπάνη ύψους Πενήντα χιλιάδων <50.000,00> 
Ευρώ, μόνο σε βάρος του προϋπολογισμού του οικον. 
έτους 2005 του Δήμου Λευκασίου, η οποία είναι εγγε¬ 
γραμμένη στον Κ.Α. 30/75.21. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 27 Μαΐου 2005 
Ο Γενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 
-♦- 

Αριθμ. 2102 (3) 

Τροποποίηση της υπ’ αριθμ. 5492/1989 απόφασης Νο¬ 
μάρχη Κεφ/νίας (ΦΕΚ 454/1989 τ.Β') όπως τροποποιή¬ 
θηκε με την υπ’ αριθμ. 3111/7.3.1995 απόφαση Πε- 
ριφ/κού Δ/ντή. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 1 - 6 ν. 2503/1997 «Διοίκη¬ 
ση, οργάνωση, στελέχωσητης Περιφέρειας, ρύθμιση θε¬ 
μάτων για τη Τοπ. Αυτ/ση και άλλες διατάξεις». 

2. Τις διατάξεις των παρ. 8-15 του άρθ. 5 ν. 1894/1990 
«Για την Ακαδημία Αθηνών και άλλες εκπαιδευτικές δια¬ 
τάξεις». 

3. Τις διατάξεις του άρθρου 203 του π.δ. 410/1995 
(Δ.Κ.Κ.). 

4. Την υπ’ αριθμ. 5492/89 απόφαση μετακλητού Νομάρ¬ 
χη Κεφ/νίας με την οποία έγινε η σύσταση του Ν.Π. «Σχο¬ 
λική επιτροπή πρωτοβάθμιας εκπ/σης Δήμου Ιθάκης» 
(ΦΕΚ 454/1989 τ.Β') όπως τροποποιήθηκε μεταγενέστερα 
με την υπ’ αριθμ. 3111/7.3.1995 (ΦΕΚ 213/23.3.1995 τ.Β'). 

5. Την υπ’ αριθμ. 64/2005 απόφαση του Δημοτικού Συμ¬ 
βουλίου Ιθάκης με την οποία αποφασίζεται η τροποποίη¬ 
ση του εν λόγω Ν.Π. και συγκεκριμένα το άρθρο 1 και το 
άρθρο 5 της συστατικής πράξης του. 

6. Την υπ’ αριθμ. 12321/13.7.2000 απόφαση Γενικού 
Γραμματέα Π.Ι.Ν. «περί ανάθεσης άσκησης αρμοδιοτή¬ 
των και παροχής εξουσιοδότησης υπογραφής», αποφα¬ 
σίζουμε: 

Τροποποιούμε την υπ’ αριθμ. 5492/1989 απόφαση μετα¬ 
κλητού Νομάρχη Κεφ/νίας με την οποία έγινε η σύσταση 
του Ν.Π. «Σχολική επιτροπή πρωτοβάθμιας εκπ/σης Δή¬ 
μου Ιθάκης» και συγκεκριμένα το άρθρο (1) -ονομασία του 
Ν.Π. και το άρθρο (5) - Διοίκηση του Ν,Π. ως κατωτέρω: 

ΑΡΘΡΟ 1: Συνιστάται Ν.Π.Δ.Δ. στο Δήμο Ιθάκης Ν. 
Κεφ/νίας με την επωνυμία «1 η Ενιαία Σχολική επιτροπή 
πρωτοβάθμιας εκπ/σης Δήμου Ιθάκης». 

ΑΡΘΡΟ 5: Διοίκηση. Το Ν.Π. θα διοικείται από πενταμε¬ 
λές (5) Διοικητικό Συμβούλιο, το οποίο θα αποτελείται από: 

Α) Από το Δήμαρχο Ιθάκης ή άλλο εκπρόσωπο του Δή¬ 
μου 

Β) από έναν (1) εκπρόσωπο του Συλλόγου Γονέων & 
Κηδ/νων 

Γ) από τον Δ/ντή-ντρια του Δημοτικού σχολείου. 

Δ) από τον Δ/ντή-ντρια του Νηπιαγωγείου. 

Ε) από ένα (1) Δημότη του Δημ. Διαμ/τος Περαχωρίου. 

Πρόεδρος θα είναι ο Δήμαρχος ή άλλο μέλος του Δημο¬ 
τικού Συμβουλίου που ορίζει ο Δήμαρχος με απόφασή του. 

Κατά τα λοιπά ισχύει ως έχει η υπ’ αριθμ. 5492/1989 
απόφαση του μετακλητού Νομάρχη Κεφ/νίας. 

Από τις διατάξεις της απόφαση αυτής δεν προκαλείται 
δαπάνη σε βάρος του προϋπολογισμού του Δήμου Ιθάκης. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αργοστόλι, 20 Μάίου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
Θ. ΚΟΥΚΟΥΛΕΤΣΟΣ 

-♦- 

Αριθμ. 8115 (4) 

Ανάθεση με μίσθωση έργου των λογιστικών εργασιώντου 
Κεφαλαίου Αποζημιώσεως Φορτ/των (Κ.Α.Φ.) Ξηράς 
Καρδίτσας για το έτος 2005 σε ένα άτομο. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του ν. 2503/1997 (Φ.Ε.Κ. 107/Α) «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 


2. Του άρθρου 6 παρ 1,2 & 6 του ν. 2527/1997 «Τροπο¬ 
ποίηση και συμπλήρωση διατάξεων του ν. 2190/1994 και 
άλλες διατάξεις». 

3. Του π.δ/τος 360/1997 (Φ.Ε.Κ. 240/Α') «Διατήρησητης 
Εποπτείας Νομικών Προσώπων Δημοσίου Δικαίου από το 
Υπουργείο Εργασίας και Κοινωνικών Ασφαλίσεων». 

4. Το υπ’ αριθμ. 191536/1998 έγγραφο του Υπουργείου 
Εργασίας και Κοινωνικών Ασφαλίσεων. 

5. Την διάταξη του άρθρου 27 του ν. 2081/1992 με την 
οποία συμπληρώθηκε το άρθρο 29 του ν. 1558/1985 κατ’ 
εφαρμογή των οποίων βεβαιούται ότι, από την απόφαση 
αυτή προκαλείται δαπάνη «τριών χιλιάδων πεντακοσίων 
είκοσι ενός Ευρώ και εξήντα τεσσάρων λεπτών» (3.521,64 
€) για το Κεφαλαίο Αποζημιώσεως Φορτοεκφορτωτών 
(Κ.Α.Φ.) Ξηράς Καρδίτσας. 

6. Την πρόταση του Κεφαλαίου Αποζημιώσεως Φορτο¬ 
εκφορτωτών (Κ.Α.Φ.) Ξηράς Καρδίτσας που διατυπώνε¬ 
ται στην υπ’ αριθμ. 14/2005 απόφαση της Επιτροπής Ρυθ- 
μίσεως Φορτοεκφορτωτών Ξηράς (Ε.Ρ.Φ.Ξ.) Καρδίτσας. 

7. Την υπ’ αριθμ. 8564/31.12.2004 απόφαση του Προϊ¬ 
σταμένου Δημ. Ελέγχου «περί εγκρίσεως προϋπολογι¬ 
σμού ΚΑΦ Ξηράς Καρδίτσας, χρήσης 2005». 

8. Την από 4.7.2001 γνωμοδότηση του Νομικού Συμβού¬ 
λου του Ελληνικού Δημοσίου, ότι πρόκειται για γνήσια σύμ¬ 
βαση έργου που δεν υποκρύπτει εξαρτημένη εργασία. Την 
υπ’ αριθμ. 2122/10.5.2001 απόφαση του Γενικού Γραμμα¬ 
τέα Περιφέρειας Θεσσαλίας σχετικά με την παροχή εξου¬ 
σιοδότησης για υπογραφή εγγράφων, όπως συμπληρώθη¬ 
κε με την υπ’ αριθμ. 3571/12.6.2001 απόφασή μας. 

9. Τις ανάγκες του Κεφαλαίου Αποζημιώσεως Φορτοεκ¬ 
φορτωτών (Κ.Α.Φ.) Ξηράς Καρδίτσας, αποφασίζουμε: 

Εγκρίνουμε την ανάθεση, με μίσθωση έργου, των λογι¬ 
στικών εργασιών του Κεφαλαίου Αποζημιώσεως Φορτο¬ 
εκφορτωτών (Κ.Α.Φ.) Ξηράς Καρδίτσας για το έτος 2005 
σε ένα άτομο, με αμοιβή για όλο το έτος 2005, «τριών χι¬ 
λιάδων πεντακοσίων είκοσι ενός Ευρώ και εξήντα τεσσά¬ 
ρων λεπτών» (3.521,64 €). 

Η ανωτέρω ανάθεση έργου δεν εμπίπτει στις απαγο¬ 
ρευτικές διατάξεις του ν. 1256/1982 για την πολυθεσία και 
δεν υποκρύπτει σχέση εξαρτημένης εργασίας σύμφωνα 
με τις διατάξεις του άρθρου 6 παρ. 2 του ν. 2527/1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 25 Μάίου 2005 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΝΙΚ. ΛΑΪΟΠΟΥΛΟΣ 

-*- 

Αριθμ. 2573 (5) 

Τροποποίηση του Οργανισμού Εσωτερικής Υπηρεσίας 
του Δήμου Ευρωπού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του ν. 1188/1981 όπως 
τροποποιήθηκε με τις διατάξεις του άρθρου 8 παρ. 5 του 
ν. 2307/1995. 

2. Τις διατάξεις των προεδρικών διαταγμάτων 37/1987 
& 22/1990. 

3. Τις διατάξεις των άρθρων 7,9,11,12,19,20,34, 36 & 
38 του ν.2190/1994. 

4. Τις διατάξεις των άρθρων 11 & 18 του ν. 2539/1997. 

5. Την υπ’ αριθμ. 46/1999 απόφαση του Δ.Σ. Ευρωπού, 
που εγκρίθηκε με την υπ’ αριθμ. 2125/14.5.1999 απόφασή 
μας (ΦΕΚ1196/15.6.1999 τεύχος Δεύτερο), η οποία αφο¬ 
ρά την κατάρτιση του Ο.Ε.Υ. του αντίστοιχου Δήμου. 

6. Την υπ’ αριθμ. 1/2005 γνωμοδότηση του Υπηρεσια¬ 
κού Συμβουλίου των Ο.Τ.Α. Ν. Κιλκίς. 

7. Την υπ’ αριθμ. 136/2004 απόφαση του Δ.Σ. του Δήμου 
Ευρωπού που αφορά την τροποποίηση του Ο.Ε.Υ. του. 

8. Την υπ’ αριθμ. 5631/26.7.2000 απόφαση του Γ.Γ.Π.Κ.Μ. 
«περί μεταβίβασης αρμοδιοτήτων υπογραφής με εντολή Γε¬ 
νικού Γραμματέα Περιφέρειας Κεντρικής Μακεδονίας στην 
Δ/ντρια Τοπικής Αυτοδιοίκησης & Δ/σης», αποφασίζουμε: 

Τροποποιούμε την υπ’ αριθμ. 2125/14.5.1999 απόφασή 
μας με την οποία εγκρίθηκε ο Οργανισμός Εσωτερικής 
Υπηρεσίας Δήμου Ευρωπού (και τροποποιήθηκε με την 
υπ’ αριθμ. 9413/28.12.2001 απόφασή μας, ΦΕΚ 
1808/31.12.2001) ως εξής: 

Α. Στο ΚΕΦΑΛΑΙΟ Α', ΑΡΘΡΟ 1 «ΔΙΑΡΘΡΩΣΗ ΥΠΗ¬ 
ΡΕΣΙΩΝ» προστίθεται (σύμφωνα με το άρθρο 31, ν. 
3013/2002) ήπαρ.: 

4. Τμήμα ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ 
(Κ.Ε.Π.), υπαγόμενο απευθείας στον Δήμαρχο. 

5. Γραφείο ΕΙΔΙΚΟΥ ΣΥΝΕΡΓΑΤΗ Ή ΕΙΔΙΚΟΥ ΣΥΜΒΟΥ¬ 
ΛΟΥ Ή ΕΠΙΣΤΗΜΟΝΙΚΟΥ ΣΥΝΕΡΓΑΤΗ, υπαγόμενο απευ¬ 
θείας στον Δήμαρχο. 

Β. Στο ΚΕΦΑΛΑΙΟ Α' προστίθεται ΑΡΘΡΟ ως εξής: 

ΤΜΗΜΑ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ (Κ.Ε.Π.) 

(Άρθρο 31 ν. 3013/2002) 

Α. ΑΡΜΟΔΙΟΤΗΤΕΣ ΤΜΗΜΑΤΟΣ ΚΕΝΤΡΟΥ ΕΞΥΠΗΡΕ¬ 
ΤΗΣΗΣ ΠΟΛΙΤΩΝ (Κ.Ε.Π.) 

Αποστολή του Κέντρου είναι η παροχή διοικητικών πλη¬ 
ροφοριών και η διεκπεραίωση υποθέσεων των πολιτών, 
από την υποβολή της αίτησης μέχρι την έκδοση της τελι¬ 
κής πράξης, σε συνεργασία με τις καθ’ ύλην αρμόδιες 
υπηρεσίες. Ειδικότερα το Κ.Ε.Π. έχει τις εξής αρμοδιότη¬ 
τες: 

α) Ενημέρωση 

Ενημερώνει και πληροφορεί τους πολίτες για τις ενέρ¬ 
γειες που απαιτούνται για τη διεκπεραίωση διοικητικών 
υποθέσεων. 

β) Διεκπεραίωση υποθέσεων 

• Παραλαμβάνει αιτήσεις πολιτών για την διεκπεραίω¬ 
ση υποθέσεώντους από τις υπηρεσίες του δημοσίου, τα 
στοιχεία των οποίων καταχωρεί σε ειδικό πρωτόκολλο. 

• Διαθέτει για διευκόλυνσή τους έντυπα αιτήσεων κατά 
το άρθρο 3 παρ. 3 του Κώδικα Διοικητικής Διαδικασίας (ν. 
2690/1999). 

• Ελέγχει τηνπληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το ΚΕΠ τα αναζητά και τα παραλαμβάνει με 
οποιοδήποτε πρόσφορο τρόπο από τις αρμόδιες υπηρε¬ 
σίες, μετά από σχετική εξουσιοδότηση των πολιτών. 

• Διαβιβάζει πλήρεις τους φακέλους των υποθέσεων 
των πολιτών, στην αρμόδια για τη διεκπεραίωσή τους 
υπηρεσία, με οποιοδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο ΚΕΠ υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το συγκεκριμένο ΚΕΠ στη διεύθυνση που έχει δηλω¬ 
θεί με συστημένη επιστολή επί αντικαταβολή. 

Με κοινές αποφάσειςτου ΥΠ.ΕΣ.Δ.Δ.Α. και του κατά πε¬ 
ρίπτωση αρμόδιου Υπουργού, παρέχεται εξουσιοδότη¬ 


ση, σύμφωνα με το τελευταίο εδάφιο της παρ. 1 του άρ¬ 
θρου 31 του ν. 3013/2002, να καθορίζονται οι διοικητικές 
διαδικασίες που διεκπεραιώνονται και μέσω ΚΕΠ. 

γ) Άλλες υπηρεσίες 

• Η επικύρωση αντιγράφων διοικητικών εγγράφων 

• Η θεώρηση του γνησίου της υπογραφής 

• Η χορήγηση παραβολών, υπεύθυνων δηλώσεων κ.α. 

• Η χορήγηση του αποδεικτικού φορολογικής ενημε¬ 
ρότητας μέσω ηλεκτρονικής διασύνδεσης με το σύστημα 
ΤΑΧΙ3. 

Β. ΣΤΕΛΕΧΩΣΗ ΚΕΠ 

Το ΚΕΠ στελεχώνεται: 

• Με μονίμους υπαλλήλους 

• Με συμβασιούχους υπαλλήλους 

• Με πτυχιούχους ΑΕΙ / ΤΕΙ οι οποίοι θα προσλαμβάνο¬ 
νται με συμβάσεις εργασίας ενός έτους, χωρίς δυνατότη¬ 
τα ανανέωσης 

• Με σπουδαστές ΤΕΙ για την πραγματοποίηση της εξά- 
μηνης πρακτικής τους άσκησης. 

Γ. Στο ΚΕΦΑΛΑΙΟ Α' προστίθεται ΑΡΘΡΟ ως εξής: 

ΓΡΑΦΕΙΟ ΕΙΔΙΚΟΥ ΣΥΝΕΡΓΑΤΗ Ή ΕΙΔΙΚΟΥ ΣΥΜΒΟΥ¬ 
ΛΟΥ Ή ΕΠΙΣΤΗΜΟΝΙΚΟΥ ΣΥΝΕΡΓΑΤΗ 

ΑΡΜΟΔΙΟΤΗΤΕΣ ΕΙΔΙΚΟΥ ΣΥΝΕΡΓΑΤΗ Ή ΕΙΔΙΚΟΥ 
ΣΥΜΒΟΥΛΟΥ Ή ΕΠΙΣΤΗΜΟΝΙΚΟΥ ΣΥΝΕΡΓΑΤΗ 

Ο κάθε ειδικός συνεργάτης ή ειδικός σύμβουλος ή επι¬ 
στημονικός συνεργάτης, ασκεί καθήκοντα επιτελικά και 
δεν έχει αποφασιστική αρμοδιότητα οποιοσδήποτε μορ¬ 
φής. Παρέχει συμβουλές και διατυπώνει εξειδικευμένες 
γνώμες γραπτά ή προφορικά, για το συγκεκριμένο τομέα 
δραστηριοτήτωντον οποίο έχει οριστεί να εξυπηρετεί. Το 
συμβουλευτικό του έργο απευθύνεται προς το Δήμαρχο. 
Συνεργάζεται στο πλαίσιο των αρμοδιοτήτων του με τις 
υπόλοιπες υπηρεσίες του Δήμου για την επεξεργασία 
προτάσεων κ.λ.π. 

Δ. Στο ΚΕΦΑΛΑΙΟ Γ «ΟΡΓΑΝΙΚΕΣ ΘΕΣΕΙΣ» προστίθεται 
ΑΡΘΡΟ ως εξής: 

ΘΕΣΗ ΕΙΔΙΚΟΥ ΣΥΝΕΡΓΑΤΗ Ή ΕΙΔΙΚΟΥ ΣΥΜΒΟΥΛΟΥ 
Ή ΕΠΙΣΤΗΜΟΝΙΚΟΥ ΣΥΝΕΡΓΑΤΗ. 

Συστήνεται μία (1) θέση ΕΙΔΙΚΟΥ ΣΥΝΕΡΓΑΤΗ Ή ΕΙΔΙ¬ 
ΚΟΥ ΣΥΜΒΟΥΛΟΥ Ή ΕΠΙΣΤΗΜΟΝΙΚΟΥ ΣΥΝΕΡΓΑΤΗ 
(Άρθρο 67 ν. 1416/1984 όπως τροποποιήθηκε με το άρ¬ 
θρο 26 ν. 1832/1989 και το άρθρο 12 ν. 2130/1993 και το 
άρθρο 57 ν. 2218/1994) 

Ε. Στο ΚΕΦΑΛΑΙΟ Γ «ΟΡΓΑΝΙΚΕΣ ΘΕΣΕΙΣ», ΑΡΘΡΟ 8 
«ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ», συστήνονται, εμφανίζονται ή προ¬ 
στίθενται οι θέσεις: 

ΚΑΤΗΓΟΡΙΑ ΠΕ: 

1. Εμφανίζεται μία (1) θέση Κλάδου ΠΕ 1 Οικονομικού - 
Λογιστικού, με πτυχίο Λογιστικής, η σύσταση της οποίας 
προβλέφθηκε με τις διατάξεις του άρθρου 22 παρ. 1 του 
ν. 3051/2002. 

2. Στον Κλάδο ΠΕΙ Διοικητικού - Οικονομικού οι προ- 
βλεπόμενες τρεις (3) θέσεις αυξάνονται σε τέσσερις (4). 

ΚΑΤΗΓΟΡΙΑ ΤΕ 

1. Συστήνεται μία (1) θέση Κλάδου ΤΕ 1 Βιβλιοθηκονόμων 

2. Συστήνεται μία (1) θέση Κλάδου ΤΕ 3 Τεχνολόγων Πο¬ 
λιτικών Μηχανικών 

3. Στον Κλάδο ΤΕ 17 Διοικητικών - Λογιστών η προβλε- 
πόμενη μία (1) θέση αυξάνεται σε δύο (2). 

ΚΑΤΗΓΟΡΙΑ ΔΕ: 

1. Στον Κλάδο ΔΕ 1 Διοικητικών οι προβλεπόμενες τέσ¬ 
σερις (4) θέσεις αυξάνονται σε επτά (7). 

2. Συστήνονται δύο (2) θέσεις Κλάδου ΔΕ 35 Κηπουρών 
Έτσι, με την παρούσα τροποποίηση, οι ΤΑΚΤΙΚΕΣ ΟΡ¬ 
ΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙ¬ 
ΚΑΙΟΥ ανά Κατηγορία και Κλάδο, εμφανίζονται στο ΟΕΥ 
του Δήμου, ως εξής: 

ΚΛΑΔΟΣ/ΕΙΔΙΚΟΤΗΤΑ ΠΡΟΒΛΕΠΟΜΕΝΕΣ 

ΟΡΓΑΝΙΚΕΣ ΘΕΣΕΙΣ 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ (ΠΕ) 

ΠΕ 1 Διοικητικού και/ή Οικονομικού 4 (τέσσερις) 

ΠΕ 1 Οικονομικού-Λογιστικού 1 (μία) 

Π Ε 3 Πολιτικών Μηχανικών 2 (δύο) 

ΠΕ 9 Γεωπόνων 1 (μία) 

ΠΕ 11 Πληροφορικής 1 (μία) 

ΠΕ Αστικής και Περιφερειακής 
Ανάπτυξης ή Μηχανικός Παραγωγής 


και Διοίκησης ή Μηχανικός 
Χωροταξίας και Περιφερειακής 
Ανάπτυξης 1 (μία) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 
ΤΕ 1 Βιβλιοθηκονόμων 1 (μία) 

ΤΕ 3 Τεχνολόγων Πολιτικών 

Μηχανικών 1 (μία) 

ΤΕ 4 Τεχνολόγων Μηχανολόγων ή 
Ηλεκτρολόγων Μηχανικών 1 (μία) 

ΤΕ 5 Τεχνολόγων Τοπογράφων 
Μηχανικών 1 (μία) 

ΤΕ 11 Εποπτών Δημόσιας Υγείας 1 (μία) 

ΤΕ 17 Διοικητικού-Λογιστικού 2 (δύο) 

ΤΕ 22 Τοπικής Αυτοδιοίκησης 3 (τρεις) 

ΤΕ Τουριστικών Επαγγελμάτων 1 (μία) 


ΚΑΤΗΠΟΡΙΑΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (ΔΕ) 

ΔΕ 1 Διοικητικών Γραμματέων 7 (επτά) 

ΔΕ 15 Εισπρακτόρων (ΠΡΟΣΩΡΙΝΕΣ 
ΠΡΟΣΩΠΟΠΑΓΕΙΣ) 2 (δύο) 

ΔΕ23ΕιδικούΠροσωπικού 2(δύο) 

ΔΕ 28 Χειριστών μηχανημάτων έργωνί (μία) 

ΔΕ 29 Οδηγών Αυτοκινήτων 2 (δύο) 

ΔΕ 35 Κηπουρών 2 (δύο) 

ΔΕ 38 Προσωπικού Η/Υ 1 (μία) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

ΥΕ 14 Βοηθητικό Προσωπικό 1 (μία) 

ΥΕ 16 Εργατών Καθαριότητας - 
Υδρονομείς 5 (πέντε) 

44 (σαράντα τέσσερις) 

Από την απόφαση αυτή δεν προκαλείται δαπάνη σε βά¬ 
ρος του τρέχοντος προϋπολογισμού του Δήμου Ευρω- 
πού Ν. Κιλκίς. 

Η μελλοντική επιβάρυνση του προϋπολογισμού του Δή¬ 
μου απάτην απόφαση αυτή δεν είναι δυνατό να υπολογιστεί. 

Κατά τα λοιπά ισχύει ως έχει η ανωτέρω απόφασή μας 
και όπως τροποποιήθηκε με την υπ’ αριθμ. 9413/2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 19 Μαΐου 2005 

Με εντολή Γενικού Γραμματέα Περιφέρειας 
Η Προϊσταμιένη Διεύθυνσης 
ΚΥΡΙΑΚΗ ΤΥΙΜΠΑΝΙΔΟΥ 




] ΠΕ 1 Οικονομικοί» 

1 ΠΕ ) Οίκον. - Λογιστικού 

1 ΤΕ Π 

2 ΔΕ 1 

2 ΛΕ 15 (ΠΡ.ΠΡ) 

Αριθμ. 1666 (6) 

Τροποποίηση της συστατικής πράξης του Νομικού Προ 
σώπου «Σχολική Επιτροπή Γυμνασίου Καμπάνη». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995 (Δη¬ 
μοτικός & Κοινοτικός Κώδικας). 

2. Την υπ’ αριθμ. 8777/30.7.1990 απόφαση μας που δη- 
μοσιεύθηκε στο 569/6.9.1990 ΦΕΚτεύχος Β' με την οποία 
συστάθηκε Ν.Π.Δ.Δ. στην Κοινότητα Καμπάνη με την 
επωνυμία «Σχολική Επιτροπή Γυμνασίου Καμπάνη». 

3. Την υπ' αριθμ. 69/2005 απόφαση του Δημοτικού Συμ¬ 
βουλίου Γαλλικού για Τροποποίηση της συστατικής πρά¬ 
ξης του Ν.Π.Δ.Δ. από «Σχολική Επιτροπή Γυμνασίου Κα¬ 
μπάνη» σε: 

1. «Σχολική Επιτροπή Γ υμνασίου & Ενιαίου Λυκείου Κα¬ 
μπάνη». 

2. Την αντικατάσταση του εδαφίου (3) - Μέλη του Διοι¬ 
κητικού Συμβουλίου. 

3. Την αντικατάσταση του εδαφίου (5α) Η ετήσια επι¬ 
χορήγηση. 

4. Την υπ' αριθμ. 5631/2000 απόφαση του Γεν. Γραμμα- 
τέα Περιφέρειας Κεντρικής Μακεδονίας περί: «Ορισμού 
εισηγητών & μεταβίβαση εξουσίας υπογραφής με εντολή 
Γενικού Γραμματέα, αποφάσεων εγγράφων & άλλων 
πράξεων στον Γενικό Δ/ντή, στους Προϊσταμένους Δ/σε- 
ων & Προϊσταμένους Τμημάτων & Γ ραφείων των Υπηρε¬ 
σιών της Περιφέρειας», αποφασίζουμε: 

Τροποποιούμε την υπ’ αριθμ. 8777/30.7.1990 απόφαση 
μας που δημοσιεύθηκε στο 569/6.9.1990 ΦΕΚ τεύχος Β' 
του Ν.Π.Δ.Δ. το οποίο πλέον θα ονομάζεται: 

1. «Σχολική Επιτροπή Γ υμνασίου & Ενιαίου Λυκείου Κα¬ 
μπάνη». 

2. Την αντικατάσταση του εδαφίου (3) - Μέλη του Διοι¬ 
κητικού Συμβουλίου ως εξής: 

Το Νομικό Πρόσωπο διοικείται από δμελές Διοικητικό 
Συμβούλιο, αποτελούμενο από: 

1) Τον Δήμαρχο ή έναν Δημοτικό Σύμβουλο προερχό¬ 
μενο από τον Καμπάνη, ως Πρόεδρο. 

2) Έναν Δημοτικό Σύμβουλο που επιλέγεται από το εκά- 
στοτε Δημοτικό Συμβούλιο. 

3) Τον εκάστοτε Δ/ντή του Γ υμνασίου Καμπάνη. 

4) Τον εκάστοτε Δ/ντή του Ενιαίου Λυκείου Καμπάνη. 

5} Έναν εκπρόσωπο του Συλλόγου Γονέων & Κηδεμό¬ 
νων Γ υμνασίου & Ενιαίου Λυκείου Καμπάνη. 

3. Την αντικατάσταση του εδαφίου 5α περίπτωση 3. 

Η ετήσια επιχορήγηση του Δήμου Γ αλλικού. 

Κατά τα λοιπά ισχύει η ανωτέρω απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 4 Απριλίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 
-♦- 

, ( 7 ) 

Απόκτηση της Ελληνικής Ιθαγένειας από την ομογενή Κυ- 
ριακίδη Ιζόλντα (ΚΙΠΙΑΚΙϋΙ ΙΖΟΙΟΑ) σύζυγος Κυριακίδη 
Σότατο γένος Ντομότσεβ Αγαθαγγέλου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 10474/18.12.2004 απόφαση του Γενικού 


Γραμματέα Περιφέρειας Κρήτης, που εκδόθηκε σύμφωνα 
με τις κείμενες διατάξεις, γίνεται δεκτή η από 8.10.2004 αί¬ 
τηση της ομογενούς Κυριακίδη Ιζόλντα (ΚΙΠΙΑΚΟ ΙΖΟίΟΑ) 
σύζυγος Κυριακίδη Σότατο γένος Ντομότσεβ Αγαθαγγέλου 
περί αποκτήσεως της Ελληνικής Ιθαγένειας. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΧΑΣ 

- »- 

( 8 ) 

Χορήγηση άδειας άσκησης επαγγέλματος Κοινωνικής 
Λειτουργού στην Διαμαντακέρη Χρυσή του Νικολάου 
και της Σωφρονίας. 

Ο ΝΟΜΑΡΧΗΣ ΔΡΑΜΑΣ 

Με την υπ’ αριθμ. 3119/25.5.2005 απόφαση του Νομάρ¬ 
χη Δράμας, χορηγείται στην Διαμαντακέρη Χρυσή του Νι¬ 
κολάου και της Σωφρονίας κατοίκου Καλαμποκιού Δρά¬ 
μας, άδεια άσκησης επαγγέλματος Κοινωνικής Λειτουρ¬ 
γού κατηγορίας ΤΈ. 

Με εντολή Νομάρχη 
Ο Διευθυντής 
ΧΡΗΣΤΟΣ ΧΑΤΖΟΥΡΙΔΗΣ 

-♦- 

Αριθμ.7379 (9) 

Καθορισμός χρήσης παραχωρού μενού ακινήτου στο 
αγρ/μα Αγίου Δημητρίου. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη 

1. Το ν. 1512/11.1.1985 (ΦΕΚ 4Α) για την τροποποίηση 
και συμπλήρωση πολεοδομικών διατάξεων κ.λ.π. και ειδι¬ 
κότερα το άρθρο 3παρ. 1 αυτού. 

2. Το ν. 1337/12.3.1983 (ΦΕΚ 33Δ/14.3.1983) για την 
επέκταση πολεοδομικών σχεδίων. 

3. Το ν. 360/1976 για την χωροταξία και το περιβάλλον. 

4. Το ν. 1032/1980 για την σύσταση του Υπ. Χωροταξίας 
και Περιβάλλοντος. 

5. Την υπ’ αριθμ. 202/2004 αποφ. Δημ. Συμιβουλίου του 
Δήμου Ελλησπόντου. 

6. Την υπ’ αριθμ. 665/8.4.2005 γνωμοδότηση για προσ¬ 
διορισμό χρήσης γης βάσει του άρθρου 3 ν. 1512/1985 η 
οποία εξεδόθη από τη Δ/νση Πολεοδομίας και Περιβάλ¬ 
λοντος Κοζάνης. 

7. Το α) ν. 2218/13.6.1994 (ΦΕΚ 90Α/13.6.1994) «περί 
ίδρυσης Νομαρχιακής Αυτ/σης, τροποποίησης κ.λ,π.» 
όπως συμπληρώθηκε με το ν. 2240/15.9.1994 (ΦΕΚ 
153Α/15.9.1994). 

8. Το υπ’ αριθμ. 124332/16 12.1997 έγγραφο του 
Υπουργείου Γεωργίας (Τμήμα Γ καιΚΑποκ/σης). 

9. Το γεγονός ότι δεν προκαλεί δαπάνη η υπόψη παρα¬ 
χώρηση σε βάρος του προϋπολογισμού του οικείου Ο.Τ.Α. 

10. Τις διατάξεις του ν. 2503/1997 άρθρο 10 παρ. 8, απο¬ 
φασίζουμε: 

Καθορίζουμε σαν χρήστη γης τη λειτουργία που γενικά 
εξυπηρετεί την ανέγερση αθλητικών εγκαταστάσεων 
(κλειστού γυμναστηρίου) από τον Δήμο Ελλησπόντου στο 
υπ’ όψη τεμάχιο με στοιχεία Α-Β-Γ-ΔΈ-Ζ-Η-Θ-Ι-Κ-Λ-Μ-Π- 




φοοομ: 

Ρ-Α έκτασης 16.753 τ.μ. το οποίο εμπίπτει στο αριθμ. 839 
χέρσο κοινό της αναμόρφωσης αγρ/τος Αγίου Δημητρίου 
έτους 1960 όπως αυτό απεικονίζεται στο αναπόσπαστο 
με την παρούσα θεωρημένο τοπογραφικό διάγραμμα που 
μας έστειλε το τμήμα Τοπογραφικής Κοζάνης με το υπ’ 
αριθμ. 132/1.2.2005 έγγραφό του. 


Η απόφαση αυτή να δημοσιευθεί στην Εφημερίδα τπε 
Κυβερνήσεως. 

Κοζάνη, 23 Μαΐου 2005 

Ο Νομάρχης 
ΙΟΡΔΑΝΗΣ ΑΝΔΡΕΑΔΗΣ 

